Det kan være siste gang innbyggerne evakuerer fra Mannen: – Det tærer på
Siden fredag har det vært rødt farevarsel på Mannen i Rauma kommune i Møre og Romsdal. De elleve beboerne som berøres av et ras har evakuert for 16. gang. – De har det vanskelig. De er frustrerte. De lurer på når skredet kommer. Det er mye som blir satt på vent. Særlig for dem som har gård, sier ordfører Lars Olav Hustad (H) til VG. les ogsåOnsdag morgen var det flere steinsprang fra fjellpartiet, og støvskyer virvlet opp nedover mot fjellmassene som allerede har separert seg fra Veslemannen. Det som er annerledes denne gangen er at fjellpartiet aldri har hatt så raske bevegelser, og at partiet nå beveger seg uten påvirkning fra nedbør. Tirsdag kveld sa geosjef i Norges vassdrags- og energidirektorat (NVE), Lars Harald Blikra, til VG at det aldri har vært større sjanse for at fjellpartiet raser. les også– Det har økt etter at vi varslet rødt. Bevegelsene har også økt siden i dag tidlig. Øverst er det rundt 30 centimeter og nederst, som er det viktigste området, er det rundt 20 centimeter bevegelse i døgnet, forteller Blikra til VG onsdag.Han har reist til Rauma for et møte med kommunen. Siden i sommer har det vært diskutert om man skal bygge en voll som tar imot fjellmassene og fører dem vekk. Dersom ikke Veslemannen raser denne gangen eller senere i år, vil dette alternativet settes i arbeid når fjellet fryser til. Vollen vil ha en høyde på 10 meter. les ogsåOrdførerens oppgave i denne situasjonen er å ivareta innbyggerne som i løpet av de siste årene har måttet forlate hjemmene sine på grunn av Veslemannens trusler om å rase. – For eksempel hvor de skal bo og at de kan få snakke med helsepersonell. For det er vanskelig når man ikke vet hvor lenge man skal være borte om gangen. Det |tærer på. Vi vet ikke hvor lenge det blir denne gangen, sier han.Rett før klokken 15 onsdag har skyene lagt seg på toppen av Mannen, og nedbøren som er varslet truer med sin ankomst. Torsdag er det meldt større nedbørsmengder. – Sannsynligvis vil vi få økte bevegelser dersom den varslede nedbøren, både i form av regn og snø, kommer i morgen. Men vi vet ikke hvordan ting har endret seg inne i fjellet og hvilke veier nedbøren vil ta, forklarer Blikra. les ogsåDet er på nåværende tidspunkt ikke sannsynlig at Veslemannens eventuelle fall vil ta med seg større deler av fjellet Mannen. På en annen side er det vanskelig å spå akkurat hvor mye fjellmasse som vil rase. – Dersom det er store masser som løsner er vi redde for at det kan gå helt ned til elven og gårdene. Vi jobber både med å se på størrelsen på skredet og vil evaluere hvor langt et skred kan gå, sier geosjefen.
Dersom ikke Veslemannen raser i år, vil kommunen bygge en voll som tar imot fjellmassene og fører det vekk.